"Teille on opetettu tämä isille annettu käsky: ’Älä tapa.’
Se, joka tappaa, on ansainnut oikeuden tuomion.
Mutta minä sanon teille: jokainen, joka on vihoissaan veljelleen, -
on ansainnut oikeuden tuomion.
Samoin jokainen, joka sanoo veljelleen: ’Senkin hölmö’, -
on ansainnut Suuren neuvoston tuomion, -
ja se, joka sanoo: ’Sinä hullu’, on ansainnut helvetin tulen.
"Jos siis olet viemässä uhrilahjaasi alttarille -
ja siinä muistat, että veljelläsi on jotakin sinua vastaan, -
niin jätä lahjasi alttarin eteen ja käy ensin sopimassa veljesi kanssa.
Mene sitten vasta antamaan lahjasi.
"Tarjoa vastapuolellesi sovintoa jo silloin, -
kun vielä olet hänen kanssaan matkalla oikeuteen.
Muuten hän saattaa luovuttaa sinut tuomarille ja tuomari vartijalle, -
ja niin sinut teljetään vankilaan.
Usko minua: sieltä sinä et pääse, -
ennen kuin olet maksanut kaiken viimeistä kolikkoa myöten.
"Teille on opetettu tämä käsky: ’Älä tee aviorikosta.’
Mutta minä sanon teille: -
jokainen, joka katsoo naista niin, että alkaa himoita häntä, -
on sydämessään jo tehnyt aviorikoksen hänen kanssaan.
Jos oikea silmäsi viettelee sinua, repäise se irti ja heitä pois.
Onhan sinulle parempi, että menetät vain yhden osan ruumiistasi, -
kuin että koko ruumiisi joutuu helvettiin.
Ja jos oikea kätesi viettelee sinua, hakkaa se poikki ja heitä pois.
Onhan sinulle parempi, että menetät vain yhden jäsenen, -
kuin että koko ruumiisi joutuu helvettiin.
"On myös opetettu, että jos mies tahtoo erota vaimostaan, -
hänen on annettava tälle erokirja. Mutta minä sanon teille: -
jokainen, joka hylkää vaimonsa muun syyn kuin haureuden tähden, -
ajaa hänet aviorikokseen.
Ja aviorikoksen tekee myös se, joka nai miehensä hylkäämän naisen.